  Наталья Тетерина Туннэ, 27-тӥ инвожое, Удмуртилэн тӧроезлэн резиденцияз элькунысь школаосты йылпумъясь тужгес устооссэ пиналъёсты зарни медален пусйизы. Сӥё-дано ужрадэ улосвыллэн пӧртэм ёросъёсысьтыз но каръёсысьтыз 27 егитъёс вуизы: одно сётоно тодметъёсъя огъя кун экзаменъёсын 100 балл люкамъёс, огъяросси олимпиадаосын вормисьёс, элькун, огъяросси но калыккуспо вожвылъяськонъёслэн дипломантъёссы. Данъетъёсты пиналъёслы элькун кивалтэтлэн тӧроез Ярослав Семёнов сётӥз. Дышетскисьёслы вазиськоназ со пусйиз, та залын туннэ устоосыз пӧлысь устоосыз люкаськизы шуыса. Тӥ — милям пыкъетмы, тӥ зэмзэ но кунлэн вуоноез, ӵыжы-выжыостылэн но дышетӥсьёстылэн данъяськонзы. Тодэ, котькуд дышетӥсь, котькуд анай-атай тӥледыз гинэ тужгес но умоен лыдъя. <…> Тӥляд тыршеменыды, дуннеез умоятыны мылкыдыныды Удмуртилэн гинэ ӧвӧл, быдэсак Россилэн вуоноез герӟаськемын. Соин ик тӥ ми понна бадӟым оскон Ярослав Семёнов, Удмуртиысь кивалтэтлэн тӧроезКызьы шуиз ивортодэтъя «Удмуртия» агентстволы Алнаш ёросысь Байтерек школаез зарни медален йылпумъям Кристина Семёнова, та данъетозь сюрес солы туж ик капчиен ӧз сётӥськы. Покчи классъёсысен  медаль сярысь ӧз ик малпаськиськы. Сое басьтыны кужымез тырмоз шуыса валан бадӟым классъёсын гинэ лыктӥз. Нырысь ик начальной классъёсын сыӵе малпанэ мынам ӧй вал. Собере ни будэмъя, бадӟым классъёсын мон валаны кутски, зарни медаль — со туж умой шуыса, солы тыршыны кулэ, соин ик умойгес дышетсконо сое басьтон понна Кристина Семёнова, зарни медалисткаГуртын, дышетскон сяна, юртъер котырын но трос ужъёс вань. Та ласянь нылашлы семьяез туж юрттӥз. Соин ик тодон-валан люканы но, гурт ужъёслы но, эшъёсын пумиськонъёслы но дыр тырмиз, шуэ Кристина Семёнова. Азьланяз нылаш улонзэ кунсьӧр кылъёсын герӟаны малпа. Со понна Удмурт кун университетэ яке элькунлэсь палэнысь вузъёсы пырыны тыршоз. Пока точно уг тодӥськы, но малпасько вал Удмурт кун университетэ. Даурто мукет вузъёсы но пырыны, документъёсты сёто. Кызьы пӧрмоз, луиз ке, даурто мукет интыын но аслэсьтым кужымъёсме эскерыны. Но Удмуртиын но (кыльыны - ред.) мон пумит ӧвӧл Кристина Семёнова, зарни медалисткаЯр ёросысь Тум гуртысь медалист Пётр Поздеев малпамъя, зарни медаль — со улонын валтӥсез ужпум ӧвӧл. Тужгес но кулэ тодон-валанъёс люканы но ӟеч адями луыны, лыдъя пияш. Мыным со туж секыт ӧй вал, но капчи но ӧй вал. Зарни медаль — со ӧвӧл кыӵе ке но идеал, кудӥзлы стремиться кариськоно. Зарни медаль — со побочной фактор кадь, со возьматэ тынэсьтыд тодон-валанъёстэ-а, мар-а. Тодон-валанъёс — со тужгес валтӥсез, мон малпасько озьы. Тужгес но умоез — со ӟеч адями луыны Пётр Поздеев, зарни медалистПётр Поздеев верамъя, солы тужгес матын юриспруденция удыс, эшшо ик уголовной право. Та ӧнерлы дышетскыны со Екатеринбургысь, Москваысь яке Санкт-Петербургысь вузэ пырыны медэ ке но, азьланяз Удмуртие берытскон малпанэз уг палэнты. 2018-тӥ арын Удмуртиысь школаосты йылпумъясь 6 сюрс 931 нылъёс но пиос пӧлысь 384-ез умой дышетскемзы понна медален пусъемын. Тегъёс: Дышетон Ижкар Удмуртия пиналъёс школаос ЯрославСемёнов  